**Ministru kabineta noteikumu projekta „Tehnisko palīglīdzekļu noteikumi” sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks  | Ministru kabineta noteikumu projekts “Tehnisko palīglīdzekļu noteikumi” (turpmāk – projekts) izstrādāts, lai uzlabotu tehnisko palīglīdzekļu pakalpojumu pieejamību personām ar funkcionēšanas traucējumiem, kā arī veiktu tehnisko palīglīdzekļu (turpmāk - TPL) klāsta modernizāciju atbilstoši tendencēm pasaules mērogā.Paredzēts, ka projekts stāsies spēkā ar 2022.gada 1.janvārī.  |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Projekta izstrāde uzsākta 2020.gadā, pamatojoties uz Sociālo pakalpojumu attīstības pamatnostādņu 2014.-2020. gadam (apstiprinātas ar Ministru kabineta 2013. gada 4. decembra rīkojumu Nr. 589) rīcības plāna 22.1. un 22.3.apakšpunktu, kas paredz, ka tiek apzinātas nepieciešamās izmaiņas normatīvajā regulējumā, lai uzlabotu sociālo pakalpojumu pieejamību personām ar funkcionēšanas traucējumiem un to saturu, kā arī atbilstoši Valsts pārvaldes iekārtas likuma 10.panta desmitajai daļai, kas nosaka, ka valsts pārvaldi organizē pēc iespējas efektīvi. Valsts pārvaldes institucionālo sistēmu pastāvīgi pārbauda un, ja nepieciešams, pilnveido, izvērtējot arī funkciju apjomu, nepieciešamību un koncentrācijas pakāpi, normatīvā regulējuma apjomu un detalizāciju.  |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | TPL pakalpojuma nodrošināšanas nosacījumus personām ar funkcionēšanas traucējumiem un valsts finansēto tehnisko palīglīdzekļu sarakstu, kā arī kārtību, kādā VSIA “Nacionālais rehabilitācijas centrs “Vaivari”” (turpmāk – NRC “Vaivari”) nodrošina tehnisko palīglīdzekļu pakalpojumu un Sociālās integrācijas valsts aģentūra (turpmāk – SIVA) veic auto pielāgošanu nosaka Ministru kabineta 2009.gada 15.decembra noteikumi Nr.1474 „Tehnisko palīglīdzekļu noteikumi”” (turpmāk – MK noteikumi Nr.1474), kuri nosaka:1) kārtību, kādā valsts sabiedrība ar ierobežotu atbildību "Nacionālais rehabilitācijas centrs "Vaivari"" Tehnisko palīglīdzekļu centrs (turpmāk – centrs) veic valsts deleģēto uzdevumu – piešķirto valsts budžeta līdzekļu ietvaros nodrošina personas ar tehniskajiem palīglīdzekļiem (turpmāk – tehnisko palīglīdzekļu pakalpojums);2) kārtību, kādā Sociālās integrācijas valsts aģentūra (turpmāk – SIVA) sniedz no valsts budžeta finansētu TPL pakalpojumu — nodrošina transportlīdzekļa pielāgošanu (turpmāk - transportlīdzekļa pielāgošanas pakalpojums) un transportlīdzekļu pielāgojumu sarastu (1.pielikums);3) kārtību, kādā personas saņem TPL, kā arī TPL aprites kārtību;4) no valsts budžeta finansējamo TPL sarakstu (2.pielikums);5) kārtību, kādā TPL saņēmēji veic vienreizēju iemaksu vai līdzmaksājumu, saņemot TPL par valsts budžeta līdzekļiem, un maksājuma apmēru. Projekts neparedz ieviest jaunus pakalpojumus. Visi projektā minētie pakalpojumi tiek sniegti klātienē rindas kārtībā atbilstoši valsts budžeta iespējām (rindas organizēšanas pamatprincipi noteikti projektā), savukārt pieteikšanās TPL pakalpojumiem ir iespējama gan klātienē, gan neklātienē – elektroniski, ja e-veselības informācijas sistēmā būs pieejami speciālistu atzinumi TPL pakalpojuma saņemšanai, nosūtot dokumentus pa pastu, klātienē iesniedzot dokumentus NRC “Vaivari” Tehnisko palīglīdzekļu centrā (turpmāk – centrs), savukārt transportlīdzekļa pielāgošanas pakalpojumam pieteikšanās gan klātienē, gan neklātienē ir iespējama SIVA. ***TPL pakalpojums centrā.***Lai saņemtu projektā TPL pakalpojumu centrā, atbilstoši administratīvā procesa likumam (turpmāk - APL) persona vai viņas likumiskais pārstāvis iesniedz klātienē, nosūta elektroniski, ja elektroniskais dokuments ir sagatavots atbilstoši normatīvajiem aktiem par elektronisko dokumentu noformēšanu, vai pa pastu rakstisku (brīvā formā) iesniegumu. Centrā pārbauda saņemto informāciju un saskaņā ar APL mēneša laikā izdod administratīvos aktus. Persona, kura iesniedz pieprasījumu pēc TPL, norāda ziņas par sevi (personas kods, dzīvesvieta utml.) un citu projektā paredzēto informāciju un nepieciešamos dokumentus, lai centrā varētu pārliecināties par personas tiesībām saņemt pakalpojumus. Personai ir pienākums sniegt pilnīgas pakalpojuma saņemšanai nepieciešamās ziņas un pēc sociālo pakalpojumu sniedzēja pieprasījuma (likums "Par sociālo drošību" 26. pants). Līdz ar to projektā paredzēts, ka saņemot TPL persona papildus iesniedz specifisku informāciju par funkcionēšanas traucējumu smaguma pakāpi, lai centram būtu iespējams precīzi identificēt personai atbilstošākā TPL parametrus. Pieprasot TPL steidzamā kārtā (personai ir pirmreizēji funkcionēšanas traucējumi, TPL nepieciešams izglītības vai darba procesā) projekts paredz, ka persona iesniedz atbilstošus dokumentus (ārstniecības personas atzinumu, izrakstu no ārstniecības iestādes), lai pasteidzinātu TPL saņemšanas procesu, jo TPL tiek piešķirti rindas kārtībā saskaņā ar valsts budžeta iespējām apmierināt pieprasījumu pēc TPL. Ņemot vērā to ka minētie dokumenti satur sensitīvu informāciju, prasība pašai personai iesniegt minētos dokumentus paātrina informācijas apmaiņu starp iestādēm un atsevišķos gadījumos nav pieejamas. Projekta paredzēti gadījumi, kuros persona tiek izslēgta no TPL saņēmēju ar rindas. Atsevišķos gadījumos (savlaicīgi nesazinoties ar pakalpojumu sniedzēju TPL izsniegšanā) projektā tiek paredzēts, ka persona iesniedz izrakstu no ārstniecības personas vai ārstniecības iestādēm, lai pamatotu, kāpēc persona nevar saņemt TPL pakalpojumu tai administratīvajā aktā noteiktajā laikā.Projektā iekļautas informācijas aprites iespējas starp iestādēm, izmantojot Pilsonības un migrācijas lietu pārvaldes personas (turpmāk - PMLP) pārstāvības tiesības apliecinošus datus un Veselības un darbspēju ekspertīzes ārstu valsts komisijas datu bāzes “Invaliditātes informatīvā sistēma” (turpmāk - VDEĀVK informācijas sistēma) informāciju par personas ar invaliditāti statusu un funkcionēšanas traucējumiem, ja tas noteikts kā kritērijs pakalpojuma saņemšanai. Centrs izveido un uztur datu bāzi, kurās uzkrāj SPSPL, Ministru kabineta 2026.gada 26.jūlija noteikumos Nr.490 “Labklājības informācijas sistēmas (turpmāk - LabIS) noteikumiem” (turpmāk – MK noteikumi Nr.490) ar valsts pienākumu izpildi saistīto informāciju par sniegtajiem pakalpojumiem. Daļa datu saskaņā ar MK noteikumos Nr.490 noteikto tiek nodoti LabIS saskaņā ar SPSPL 25. panta ceturtās daļas 4. punktā noteikto, ka pakalpojuma sniegšanas nodrošinātājs organizē TPL apriti – datubāzu veidošanu un uzturēšanu attiecībā uz TPL, rindām pakalpojumu saņemšanai, TPL pakalpojumu saņēmušajām personām un citiem ar TPL pakalpojumu nodrošināšanu saistītiem jautājumiem, kā arī MK noteikumos Nr. 490, Likuma "Par sociālo drošību" 14.1panta otrā daļā noteikto, kas paredz centra tiesības apstrādāt LabIS iekļauto informāciju saistībā ar sociālajiem pakalpojumiem (tai skaitā personas datus) to darbību reglamentējošos normatīvajos aktos noteikto funkciju vai deleģēto uzdevumu izpildei. Sīkāk datu apmaiņas process regulēts savstarpējos līgumos starp VDEĀVK, PMLP un centru. Jāatzīmē, ka Labklājības ministrijas (turpmāk - LM) realizētā projekta “Deinstitucionalizācijas procesu atbalsta informācijas sistēma (2.kārta)” Nr. 2.2.1.1./19/I/008 ietvaros ir paredzēts izveidot centra darba vidi LM pārziņā esošajā valsts informācijas sistēmā "Valsts sociālās politikas monitoringa informācijas sistēma" (sistēma SPOLIS). Projekta ietvaros ir paredzēts realizēt arī e-pakalpojumu, ar kuru klientiem būs iespēja pieteikties pakalpojumam. Datus par centra sniegtajiem pakalpojumiem LabIS ir plānots nodot no sistēmas SPOLIS izmantojot jau esošo datu apmaiņas risinājumu (sistēma – sistēma) un papildus finansējums datu apmaiņas nodrošināšanai nav nepieciešams. Pēc projekta stāšanās spēkā valsts pārvaldes pakalpojums tiks aprakstīts portālā Latvija.lv. Projektā paredzēta arī kārtība, kādā centrs pārliecinās par atbilstību pakalpojumu saņemšanai, pieprasot personai ārstniecības personas atzinumu par pakalpojuma nepieciešamību. Likumiskais pārstāvis iesniegumā norāda pārstāvniecības veidu, neiesniedzot to pamatojošos dokumentus, nepieciešamie dati tiks iegūsi no PMLP datu bāzes.Papildus projektā nostiprināts izņēmums no SPSPL 17.1panta pirmajā daļā paredzētā regulējuma un noteiktā no SPSPL atšķirīga centra lēmumu apstrīdēšanas kārtība, lai dotu iespēju pašai iestādei pārliecināties par pieņemto lēmumu atbilstību normatīvajiem aktiem, izvērtēt pieņemto lēmumu un nepieciešamības gadījumā to grozīt vai atcelt.*Personu loks, kam tiesības saņemt TPL*.SPSPL nosaka personu loku, kurām ir tiesības saņemt TPL, un tās tiek nodrošinātas ar TPL pakalpojuma ietvaros. Projektā precizēta TPL saņemšanai iesniedzamo dokumentu aprite un TPL saņemšanas process (TPL aprite). Projektā paredzēts, ka tiesīgā persona var pieprasīt (TPL iekļauts valsts finansēto TPL sarakstā) un saņemt TPL, ja tas ir piemērots personai (par to liecina ārstniecības personas apliecinājums, ka personai ir noteikta veida funkcionēšanas traucējumi, kuru mazināšanai nepieciešams TPL). Lai perona saņemtu tieši tās funkcionēšanas ierobežojumam atbilstošāko TPL, precizēti atsevišķu TPL saņemšanai iesniedzamie dokumenti. Iesniedzamajās izziņās paredzēts norādīt, vai persona strādā vai mācās. Būtiski ir arī saņemt papildus informāciju no ārstniecības personām (novērtējums pēc Braden skalas, apnojas- hipapnijas indekss, kardiologa, pneimonologa izmeklēumi u.c.), t.i., iesniegt speciālus mērījumus piemēram elpošanas TPL saņemšanai, pretizgulējumu profilaksei paredzētos TPL u.c.TPL pakalpojumu nodrošina atbilstoši SPSPL 13.panta 1.daļā noteiktajam, ka valsts nodrošina TPL atbilstoši gadskārtējā valsts budžeta likumā piešķirtajiem līdzekļiem. Ierobežota budžeta līdzekļu apstākļos nav iespējams nekavējoties nodrošināt ar TPL visas personas, kam ir tiesības uz pakalpojumu. Līdz ar to no pakalpojuma organizēšanas viedokļa tiek identificēts personu loks, kas tiek īpaši atbalstītas. Projektā ietverts regulējums gadījumiem, kad personai ir tiesības saņemt TPL steidzamības kārtā (9.-.11. punkts) un noteikt atkārtotas pieteikšanās pēc TPL periodiskumu (13., 14., 2.pielikums). Steidzami nepieciešams piešķirt TPL personām ar pirmreizējiem funkcionēšanas traucējumiem, kas radušies slimības vai traumas rezultātā, jo šādām personām nepieciešams tūlītējs atbalsts, lai samazinātu traumas vai slimības sekas un personas veiksmīgāk piemērotos dzīves apstākļu maiņai vai iespēju robežās novērstu personas funkcijas samazināšanos. Piesakoties TPL pakalpojuma saņemšanai pirmreizēju funkcionēšanas traucējumu gadījumā, persona iesniedz izrakstu no stacionārā vai ambulatorā pacienta medicīniskās kartes par slimības vai traumas rezultātā konstatētajiem pirmreizējiem funkcionēšanas traucējumiem. Šāda kārtība nepieciešama, lai pēc iespējas operatīvāk atbalstītu personas, kurām traucējumi radušies un TPL nepieciešams, lai tā pēc iespējas ātrāk varētu uzsākt patstāvīgu dzīvi, ar TPL kompensēt traucējums un atgrieztos sabiedrībā (darbā, izglītības iestādē u.c.). Īpaši atbalstāmo personu grupa ir bērni un personas, kurām izmainījušies to antropometriskie rādītāji, kam TPL varbūt jau ir piešķirts, bet nepieciešama steidzama TPL nomaiņa un nav iespējams lietot TPL, kas lietots iepriekš. Projektā iekļauts atbalsts TPL izmantošanai izglītības procesā vai darba pienākumu veikšanai, jo izglītības vai darba procesam paredzētie TPL ir finanšu ietilpīgi un TPL iegāde par personīgajiem līdzekļiem var būt apgrūtināta. Minētais atbalsts pamatots ar TPL lietošanas mērķi. Projektā ir noteikti detalizētāki nosacījumi TPL pakalpojuma piešķiršanai (gaisa plūsma, mērījumi pēc Braden skalas u.c). Minētās normas iekļaujamas projektā, jo TPL piešķirami tikai gadījumos, kas atbilst noteiktiem traucējumu parametriem. Attiecīgie TPL nenovērsīs visu personu funkcionēšanas traucējumus, bet uzlabos funkcionēšanas spējas tām personām, kuru traucējumu veidam TPL paredzēts. Papildus projektā iekļauts regulējums, kā personas var saņemt paaugstinātas funkcionalitātes TPL (39.-49. punkts) ar līdzmaksājuma mehānismu, par valsts budžeta līdzekļiem kompensējot personai TPL iegādes izdevumus, t.i., paredzot personai iespēju TPL pakalpojumu saņemt pie brīvi izvēlēta pakalpojuma sniedzēja un nosakot kārtību TPL izdevumu kompensēšanai. Projekts paredz arī nosacījumus, lai atbalstītu paralimpisko sportu.*TPL saņemšanas process*. Pēc lēmuma par TPL piešķiršanu, pienākot personas rindas kārtai, biedrība un savienība pārliecinās par personas atbilstību SPSPL minētajiem pakalpojuma saņemšanas nosacījumiem (piemēram, pārbauda vai persona dzīvo Latvijā saskaņā ar SPSPL 3.pantu). Personai tiek nosūtīts uzaicinājums saņemt konkrēto TPL, kurā tiek norādīts TPL pakalpojuma sniedzējs vai TPL pakalpojumu ir iespējams saņemt centrā, tā kontaktinformācija, vienreizējās iemaksas apmērs, atsauce cik ilgā laikā ir jāierodas saņemt TPL). Ja persona neierodas uzaicinājumā noteiktajā laikā, uzaicinājums tiek sūtīts atkārtoti. Atsevišķos gadījumos (piemēram saņemot elektriskos riteņkrēslus) tiek veikta papildus funkcionēšanas novērtēšana, lai noteiktu personai atbilstošāko TPL, precizētu personai nepieciešamā TPL veidu un modeli. Personai ierodoties TPL pakalpojuma saņemšanai, tiek noslēgts līgums par TPL nodošanu (pielāgošanu un izsniegšanu, garantijas nosacījumiem u.c.) un persona tiek apmācīta TPL lietošanā. Projekts regulē arī TPL pēcgarantijas remonta nosacījumus un veidus, kādā persona var savā īpašumā iegādāties patapinātu TPL.Saskaņā ar SPSPL noteikto, personai centrs var atteikt TPL piešķiršanu par valsts budžeta līdzekļiem. Piemēram personas statuss neatbilst SPSPL 3.panta nosacījumiem, personas funkcionēšanas traucējumi neatbilst atbalstāmajai personu grupai (projekta 26.punkts). TPL piešķiršanu var atteikt arī gadījumos, kas izriet no TPL lietošanas specifikas (projekta pielikumā noteikts laiks, pēc kura notecēšanas var atkātoti pieteikties uz TPL, noteikts ierobežojums personai saņemt TPL, kas funkcionēšanas traucējumus kompensē līdzīgā veidā). Personai var atteikt TP saņemšanu par valsts budžeta līdzekļiem, ja tā atrodas ilgstošas sociālās aprūpes un sociālās rehabilitācijas institūcijā vai personas dzīvesvieta reģistrēta stacionārā ārstniecības iestādē ar TPL personu jānodrošina iestādēm.Projekts paredz paplašināt MK noteikumu Nr.1474 2.pielikumā norādīto TPL sarakstu, kurš kopš 2016.gada nav pārskatīts. Ņemot vērā straujo tehnoloģiju attīstību, arī izstrādājumi un to izmantošanas iespējas ir kļuvušas daudzveidīgākas. Lai iespējami veicinātu personu ar funkcionēšanas traucējumiem vai anatomiskiem defektiem iekļaušanos sabiedrībā, tostarp uzlabojot iespējas strādāt algotu darbu un iegūt izglītību, projekts paredz aktualizēt valsts nodrošinātā TPL sarakstu, iekļaujot tajā arī modernākus un mūsdienām piemērotākus TPL. Projektā TPL modernizācija paredzēta divos virzienos:1) esošo valsts nodrošināto TPL klāsta papildināšana ar jauniem moderniem TPL veidiem;2) esošo valsts nodrošināto TPL aizstāšana ar jaunākām modernākām TPL modifikācijām. Līdz ar to projekta pielikumā:- precizēti TPL ISO kodi un nosaukumi, vadoties pēc jaunā Eiropas palīgtehnoloģiju informācijas tīkla klasifikatora <http://www.eastin.eu/lv-lv/searches/products/index> (CPV un ISO kodi iekļauti projektā noteiktu TPL identificēšanai un publisko iepirkumu veikšanai);- iekļauti jauni, modernāki TPL (projekta anotācijas1.pielikums), t.sk. ortožu un padomes ieteikumiem komunikācijas TPL saraksti pilnībā pārstrādāti atbilstoši ekspertu pētījumos iekļautajām atziņām;- precizēti TPL saņemšanas nosacījumi (projekta 2.pielikuma piezīmes). ***Auto pielāgošanas pakalpojums.*** Projektā saglabāta MK noteikumos Nr.1474 noteiktā pakalpojuma sniegšanas kārtībā, papildus paredzot personai iespēju transportlīdzekļa pielāgošanas pakalpojumu saņemt pie cita pakalpojuma sniedzēja, nosakot kārtību transportlīdzekļa pielāgošanas izdevumu kompensēšanai. Lai saņemtu transportlīdzekļa pielāgošanas pakalpojumu, personai (personai ar invaliditāti) jāsaņem VDEĀVK atzinums par speciāli pielāgota vieglā transportlīdzekļa nepieciešamību un jāiesniedz SIVA iesniegums par slēdziena sagatavošanu par nepieciešamo transportlīdzekļa pielāgojuma veikšanu. Pēc SIVA slēdziena saņemšanas, persona izvēlas pakalpojuma sniedzēju (SIVA vai cita fiziska vai juridiska persona, kura spēj veikt nepieciešamo transportlīdzekļa pielāgojumu). Ja persona izvēlas saņemt transportlīdzekļa pielāgošanas pakalpojumu pie cita pakalpojumu sniedzēja, persona saglabā visus izdevumus attaisnojošos dokumentus (maksājuma čeki, maksājuma uzdevumi, rēķini, kuros ir identificējams klienta vārds uzvārds, p.k., skaidri saprotams iegādātās preces vai pakalpojuma nosaukums/veids). Pēc pielāgojuma veikšanas un Ceļu satiksmes drošības direkcijas (turpmāk-CSDD) tehniskās ekspertīzes atzinuma saņemšanas, persona SIVA iesniedz iesniegumu (veidlapa) par transportlīdzekļa pielāgošanai izlietoto finanšu līdzekļu kompensāciju, pievienojot CSDD tehniskās ekspertīzes atzinumu un visus izdevumus attaisnojošos dokumentus. SIVA speciālisti pārbauda veiktā pielāgojuma atbilstību slēdzienā noteiktajam, izvērtē iesniegtos izdevumus attaisnojošos dokumentus un pieņem lēmumu par kompensācijas piešķiršanu un par kompensācijas apmēru (nepārsniedzot SIVA maksas pakalpojumu cenrādī noteikto attiecīgā pielāgojuma veida summu).Ja personas iesniegtie dokumenti atbilst noteiktajām prasībām un tiek izdots SIVA lēmums par transportlīdzekļa pielāgošanas izdevumu kompensēšanu, SIVA klientam izsniedz rēķinu par vienreizējās iemaksas veikšanu, savukārt pēc vienreizējās iemaksas saņemšanas, SIVA personai izmaksā kompensāciju par transportlīdzekļa pielāgošanai izlietotajiem finanšu līdzekļiem.Gadījumā, kad iesniegtie dokumenti neatbilst noteiktajām prasībām vai daļēji atbilst, SIVA izdod lēmumu par atteikumu kompensēt transportlīdzekļa pielāgošanas izdevumus vai daļēju izdevumu kompensēšanu.Papildus projektā precizēts atkārtota transportlīdzekļa pielāgošanas pakalpojuma saņemšanas termiņš. Persona var atkārtoti iesniegt iesniegumu SIVA transportlīdzekļa pielāgošanas pakalpojuma saņemšanai gadījumā, kad vēl nav beidzies noteikumu 1.pielikumā noteiktais termiņš, bet ir mainījušās personas funkcionēšanas spējas.Jaunā redakcijā izteikts MK noteikumu Nr.1474 1.pielikums, kurā iekļauti no valsts budžeta finansētie transportlīdzekļu pielāgojumi.Pielikumā ir iekļauti trīs jauni transportlīdzekļa pielāgojuma veidi: -pedāļu pagarināšana transportlīdzeklim ar mehānisko pārnesumkārbu (PPM);-pedāļu pagarināšana transportlīdzeklim ar automātisko pārnesumkārbu (PPA). Saņemts pieprasījums no klientiem - vairākkārt maza auguma klienti ir uzdevuši jautājumu, ka varētu brīvi vadīt transportlīdzekli, ja būtu iespējams pagarināt pedāļus. Šāda veida pielāgošana ir lētāka par rokas vadību;-logu tīrītāja slēdža (LTS) pārnešana uz stūres otru pusi. Logu tīrītāja slēdža pārnešana uz otru pusi ir nepieciešama klientiem, kuru funkcionēšanas traucējumu neatļauj lietot standarta aprīkojumu;-papildkrēsls atvieglotai iekāpšanai ar stiprinājumu individuāli piemeklētā vietā (PK). Pielāgojums paredzēts personām ar smagu invaliditāti (kustību traucējumiem), kam ir grūti sevi iecelt transportlīdzeklī.  |
| 3. | Projekta izstrādē iesaistītās institūcijas un publiskās personas kapitālsabiedrības | Projekts izstrādāts sadarbībā ar klientu intereses pārstāvošo nevalstisko organizāciju un nozares profesionālo organizāciju pārstāvju konsultatīvo padomi (turpmāk - padome), kuras sastāvā darbojas pārstāvji no Nodibinājuma Invalīdu un viņu draugu apvienības "APEIRONS", Bērnu slimnīcas fonda, Digitālās Veselības biedrības, Latvijas Audiologopēdu asociācijas, Latvijas Cistiskās fibrozes biedrības, Latvijas Ergoterapeitu asociācijas, Latvijas Miopātijas slimnieku asociācijas "SARTORIUS", Latvijas Muguras smadzeņu bojājumu biedrības, Latvijas Spina Bifida un Hidrocefālijas biedrības, Latvijas Tuberkolozes un plaušu slimību ārstu asociācijas, Protezēšanas, ortozēšanas un tehniskās ortopēdijas asociācijas. Jautājumi par auto pielāgošanu diskutēti atsevišķi izveidotā darba grupa auto pielāgošanas pakalpojuma uzlabošanai, kurā piedalījās gan personu ar invaliditāti tiesības pārstāvošo organizāciju pārstāvji, gan pārstāvji no CSDD. |
| 4. | Cita informācija | MK noteikumu Nr.1472 izteikti jaunā redakcijā atbilstoši Ministru kabineta 2009. gada 3. februāra noteikumu Nr. 108 „Normatīvo aktu projektu sagatavošanas noteikumi” 140. punktā noteiktajam, ka grozījumu noteikumu projektu nesagatavo, ja tā normu apjoms pārsniegtu pusi no spēkā esošo noteikumu normu apjoma. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Tiesiskais regulējums pozitīvi ietekmēs atsevišķas personu grupas - personas ar funkcionēšanas traucējumiem un to ģimenes locekļus. 2020.gadā NRC “Vaivari” sniedzis TPL pakalpojumu 12 249 personām, izsniedzot 14 537 TPL. Jāatzīmē, ka kopumā valstī 2020.gadā izsniegti 23 629 TPL, ko kuriem 2 909 izsniedzis LNB un 6 183 LNS un šis apjoms ir mazāks kā 2019.gadā, jo TPL izsniegšanas apjomu ietekmējis CORONA – 19 saslimšanas izraisītie klientu apkalpošanas ierobežojumi. Tā kā TPL pakalpojums tiek sniegts saskaņā ar budžeta iespējām, TPL personas saņem rindas kārtībā. 2020.gada 31.decembrī rindā pēc TPL gaidīja 7 200 personas, no kurām 3 079 TPL rindā bija stājušās NRC “Vaivari”, 318 LNB, bet 3803 LNS.  |
| 2. | Tiesiskā regulējuma ietekme uz tautsaimniecību un administratīvo slogu | Projekta tiesiskais regulējums ietekmē NRC “Vaivari” administratīvo slogu – administratīvais slogs palielinās. Projekta īstenošanai plānots palielināt NRC “Vaivari” administratīvo personālu par 2 slodzēm.Papildu speciālisti, kas iesaistīti pakalpojuma administrēšanā:

|  |  |  |
| --- | --- | --- |
| **Nr.** | **Amats** | **Slodzes** |
|
| 1 | 2 | 3 |
| 1 | Iepirkuma speciālists | 1.00 |
| 2 | Jurists | 1.00 |

 |
| 3. | Administratīvo izmaksu monetārs novērtējums | Lai nodrošinātu projektā iekļauto papildu TPL iegādi un izsniegšanu NRC “Vaivari” ir nepieciešams nodrošināt ar papildu amata vietām – jurists un iepirkumu speciālists. |
| 4. | Atbilstības izmaksu monetārs novērtējums | Projekts šo jomu neskar |
| 5. | Cita informācija | Nav |
|

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| **Rādītāji** | **2021.gads** | Turpmākie trīs gadi (*euro*) |
| Saskaņā ar valsts budžetu kārtējam gadam |  Izmaiņas kārtējā gadā, salīdzinot ar valsts budžetu kārtējam gadam | **2022.g.** | **2023.g.** | **2024.g.** |
| Saskaņā ar vidēja termiņa budžeta ietvaru | Izmaiņas, salīdzinot ar vidēja termiņa budžeta ietvaru 2022.gadm | Saskaņā ar vidēja termiņa budžeta ietvaru | Izmaiņas, salīdzinot ar vidēja termiņa budžeta ietvaru 2023.gadam | Izmaiņa, salīdzinot ar vidēja termiņa budžeta ietvaru 2023. gadam |
| **1** | 2 | 3 | 4 | 5 | 6 | 7 | 8 |
| **1. Budžeta ieņēmumi:** | **4 522 987** | **0** | **4 522 987** | **0** | **4 522 987** | **0** | **0** |
| * 1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi

tai skaitā:Labklājības ministrijas budžeta apakšprogrammas 05.01.00 "Sociālās rehabilitācijas valsts programmas"  | 4 522 987 | 0 | 4 522 987 | 0 | 4 522 987 | 0 | 0 |
| 1.2. valsts speciālais budžets |  |  |  |  |  | 0 | 0 |
| 1.3. pašvaldību budžets |  |  |  |  |  | 0 | 0 |
| **2. Budžeta izdevumi:** | **4 522 987** | 0 | **4 522 987** | **3 613 327** | **4 522 987** | **3 986 047** | **4 262 994** |
| Labklājības ministrijas budžeta apakšprogrammas 05.01.00 "Sociālās rehabilitācijas valsts programmas "  | 4 522 987 | 0 | 4 522 987 | 3 613 327 | 4 522 987 | 3 986 047 | 4 262 994 |
| 2.2. valsts speciālais budžets |  |  |  | 0 | 0 | 0 | 0 |
| 2.3. pašvaldību budžets |  |  |  | 0 | 0 | 0 | 0 |
| **3. Finansiālā ietekme:** |  |  |  | **-3 613 327** | **0** | **-3 986 047** | **-4 262 994** |
| 3.1. valsts pamatbudžets |  |  |  | -3 613 327 | 0 | -3 986 047 | -4 262 994 |
| 3.2. speciālais budžets | 0 | 0 | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 | 0 | 0 |
| 4. Finanšu līdzekļi papildu izde­vumu finansēšanai (kompensējošu izdevumu samazinājumu norāda ar "+" zīmi) | x | 0 | **0** | **0** | **0** | **0** | **0** |
| 0 | 0 | 0 | 0 | 0 | 0 |
| 0 | 0 | 0 | 0 | 0 | 0 |
| 5. Precizēta finansiālā ietekme: | x | **0** | **0** | **-3 613 327** | **0** | **-3 986 047** | **-4 262 994** |
| 5.1. valsts pamatbudžets | 0 | 0 | -3 613 327 | 0 | -3 986 047 | -4 262 994 |
| 5.2. speciālais budžets | 0 | 0 | 0 | 0 | 0 | 0 |
| 5.3. pašvaldību budžets | 0 | 0 | 0 | 0 | 0 | 0 |

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): | Projekts izstrādāts, lai atbilstoši tendencēm pasaules mērogā veicinātu personu, ar kustību traucējumiem vai anatomiskiem defektiem, iekļaušanos sabiedrībā, tostarp uzlabojot iespējas strādāt algotu darbu un iegūt izglītību. Projekts izstrādāts, pamatojoties uz Sociālo pakalpojumu attīstības pamatnostādņu 2014.-2020. gadam (apstiprinātas ar Ministru kabineta 2013. gada 4. decembra rīkojumu Nr. 589) rīcības plāna 22.1. un 22.3.apakšpunktu, kas paredz, ka tiek apzinātas nepieciešamās izmaiņas normatīvajā regulējumā, lai uzlabotu sociālo pakalpojumu pieejamību personām ar funkcionēšanas, redzes un dzirdes traucējumiem. Projekts paredz aktualizēt valsts nodrošināto tehnisko palīglīdzekļu sarakstu, iekļaujot tajā arī modernākus un mūsdienām piemērotākus TPL. Projekts paredz 2022. gadā izsniegt papildus 6 709 TPL,2023. gadā – 7 532 TPL,2024. gadā – 8 272 TPL. Plānots, ka vidēji saglabāsies vienmērīga rinda pēc TPL – 2255 personas. Ja papildu finansējums Projekta īstenošanai netiks piešķirts, tad rindā pēc TPL uz 2023. gada 1. janvāri būs 8 964 personas, uz 2024. gada 1.janvāri – 16 496 personas, bet uz 2025. gada 1.janvāri – 24 768 personas.*Detalizētu aprēķinu skat. anotācijas 2. pielikumā.*Projekts paredz, ja persona sava funkcionēšanas stāvokļa dēļ nevar ierasties, lai saņemtu personai noteikto personīgās pārvietošanās tehnisko palīglīdzekli vai funkcionālo gultu, personai ar īpašas kopšanas nepieciešamību ir tiesības pieprasīt valsts finansētu mājas vizīti (turpmāk – mājas vizīte).Lai nodrošinātu mājas vizītes, NRC “Vaivari” indikatīvi gadā plānoti papildus izdevumi 80 755 euro apmērā *(skat. zemāk tabulu).*

|  |  |  |  |  |
| --- | --- | --- | --- | --- |
| speciālists | Atalgojums vidēji mēnesī, t.sk. piemaksas u.c. materiālā stimulēšana, euro | Slodzes | Atalgojums vidēji mēnesī, t.sk. piemaksas u.c. materiālā stimulēšana, euro | Atalgojums vidēji gadā, t.sk. piemaksas u.c. materiālā stimulēšana, euro |
| 1 | 2 | 3 | 4=2 x 3 x 1.2359 | =4 x 12 mēn |
| Funkcionālais speciālists (sertificēts) | 1 500.00 | 1.00 | 1 853.85 | 22 246.20 |
| Funkcionālais speciālists (sertificēts) | 1 500.00 | 1.00 | 1 853.85 | 22 246.20 |
| Funkcionālais speciālists (sertificēts) | 1 500.00 | 0.50 | 926.93 | 11 123.10 |
| Klientu apkalpošanas speciālists | 1 200.00 | 1.00 | 1 483.08 | 17 796.96 |
| Atlīdzība gadā, KOPĀ\* | 73 413.00 |
| *administrēšanas izdevumi\** | *7 342.00* |
| **Mājās vizītes, izdevumi KOPĀ gadā, euro** | **80 755.00** |

*\*summas noapaļotas ar 0 zīmēm aiz komata, izmantojot noapaļošanu uz augšu*.KOPSAVILKUMSTiesību akta projekta ietekme uz valsts budžetu

|  |  |  |  |
| --- | --- | --- | --- |
|   |   |   | *euro* |
| izdevumi | 2022. gads | 2023.gads | 2024.gads |
| TPL nodrošināšana | 3 532 572 | 3 905 292 | 4 182 239 |
| Mājas vizītes | 80 755 | 80 755 | 80 755 |
| **Projekta ietekme uz valsts budžetu, KOPĀ** | **3 613 327** | **3 986 047** | **4 262 994** |

 |
| 6.1. Detalizēts ieņēmumu aprēķins |
| 6.2. Detalizēts izdevumu aprēķins |
| 7.Amata vietu skaita izmaiņas | Amata vietu skaits nemainās. |
| 8. Cita informācija | Jautājumu par papildus nepieciešamā finansējuma piešķiršanu Labklājības ministrijai (LM) 2022.gadam 3 532 572 euro, 2023.gadam 3 905 292 euro un 2024.gadā un turpmāk ik gadu 4 182 239 euro apmērā izskatīt Ministru kabinetā likumprojekta "Par valsts budžetu 2022. gadam" un likumprojekta "Par vidēja termiņa budžeta ietvaru 2022., 2023. un 2024. gadam" sagatavošanas un izskatīšanas procesā kopā ar visu ministriju un citu centrālo valsts iestāžu priekšlikumiem prioritārajiem pasākumiem un iesniegtajiem papildu finansējuma pieprasījumiem.  |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu nesakar |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar |

 |
|  |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Projekts apspriests padomē, to ietekmējuši arī individuāli TPL lietotāju priekšlikumi. |
| 2. | Sabiedrības līdzdalība projekta izstrādē | NRC “Vaivari”, sniedzot projektā minētos pakalpojumus, veic pakalpojumu saņēmēju anketēšanu, kur klienti var norādīt ieteikumus pakalpojuma pilnveidošanā, t.sk. normatīvo aktu izmaiņām. Klientu ieteikumi tiek analizēti un iespēju robežās ņemti vērā. Papildus NRC ‘Vaivari” piesaista viedokļa apzināšanā ārējos ekspertus, kuru priekšlikumi tiek apkopoti un apkopotā veidā par anketēšanas rezultātiem ikgadēji tiek informēta LM. Saņemtie klientu priekšlikumi iekļauti projektā. Projektā iekļautie priekšlikumi diskutēti atsevišķi izveidotā darba grupa auto pielāgošanas pakalpojuma uzlabošanai, kurā piedalījās gan personu ar invaliditāti tiesības pārstāvošo organizāciju pārstāvji, gan pārstāvji no CSDD. Projekts 2021.gada 2.jūlijā nodots sabiedriskai apspriedei līdz 2021.gada 19.jūlijam atbilstoši Ministru kabineta 2009. gada 25. augusta noteikumu Nr. 970 "Sabiedrības līdzdalības kārtība attīstības plānošanas procesā" prasībām (<https://www.lm.gov.lv/lv/lm-dokumentu-projekti-0><https://www.lm.gov.lv/lv/grozijumi-ministru-kabineta-15122009-noteikumos-nr1474-tehnisko-paliglidzeklu-noteikumi>). un atkārtotai izvērtēšanai padomes locekļiem līdz š.g. 9.augustam. Priekšlikumi vai iebildumi netika saņemti. |
| 3. | Sabiedrības līdzdalības rezultāti | Padomes pārstāvji konceptuāli atbalsta Projekta tālāku virzību. |
| 4. | Cita informācija | Nav |
|  |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | NRC “Vaivari” (darbinieki), VDEĀVK, LM, SIVA (darbinieki) ārstniecības personas (ģimenes (vispārējās prakses) ārsti, funkcionālie speciālisti, personu likumiskie pārstāvji, pilnvarotās personas saņemot TPL, pašvaldību sociālie dienesti, klientu tiesības un profesionālās organizācijas pārstāvošās nevalstiskās organizācijas, informācijas sniegšanai - ārstniecības iestādes, izglītības iestādes, darba devēji, TPL izgatavotāji, ilgstošas sociālās aprūpes un sociālās rehabilitācijas institūcijas, auto pielāgošanas pakalpojuma sniedzēji. Ņemot vērā to, ka projektā nav noteikti jauni pienākumi attiecībā pret iepriekšējo regulējumu, nav iesaistītas jaunas institūcijas, tādēļ regulējuma normas sabiedrības mērķa grupas neietekmēs. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekta izpilde attiecībā uz NRC “Vaivari” un SIVA funkcijām un uzdevumiem nemainās. Projekts neparedz nepieciešamību veidot jaunas institūcijas vai reorganizēt vai likvidēt esošās institūcijas un papildus cilvēkresursu piesaiste nav nepieciešamas. Projekts tiks īstenots esošo cilvēkresursu institūciju un to funkciju ietvaros. |
| 3. | Cita informācija | Nav |

Labklājības ministrs G.Eglītis

Pikše, 67021634,

Ineta.Pikse@lm.gov.lv

Strēle, 64331831

Sandra.Strele@lm.gov.lv